CELEX: 32020R0231
Language: hr
Date: 2020-02-18 00:00:00
Title: Uredba Vijeća (EU) 2020/231 od 18. veljače 2020. o izmjeni Uredbe (EU) 2018/1977 o otvaranju autonomnih carinskih kvota Unije za određene proizvode ribarstva za razdoblje od 2019. do 2020. i upravljanju njima

20.2.2020   
               
               
                  HR
               
               
                  Službeni list Europske unije
               
               
                  LI 47/1
               
            
         UREDBA VIJEĆA (EU) 2020/231
         od 18. veljače 2020.
         o izmjeni Uredbe (EU) 2018/1977 o otvaranju autonomnih carinskih kvota Unije za određene proizvode ribarstva za razdoblje od 2019. do 2020. i upravljanju njima
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 31.,
         uzimajući u obzir prijedlog Europske komisije,
         budući da:
         
                     (1)
                  
                  
                     Uredbom Vijeća (EU) 2018/1977 (1) utvrđeno je otvaranje autonomnih carinskih kvota Unije za određene proizvode ribarstva za razdoblje od 2019. do 2020. i upravljanje njima. Za svaku carinsku kvotu određen je odgovarajući opseg kako bi se osigurala odgovarajuća opskrba prerađivačke industrije Unije za razdoblje od 2019. do 2020.
                  
               
                     (2)
                  
                  
                     Unutar carinske kvote koja se primjenjuje pod rednim brojem 09.2750, navedene u Prilogu Uredbi (EU) 2018/1977, samo proizvodi obuhvaćeni oznakom KN ex 0305 20 00 s oznakom TARIC 35 odgovaraju opisu „tvrda riblja ikra, oprana, očišćena od drugih organa i samo soljena ili u salamuri, za preradu nadomjestaka kavijara”.
                  
               
                     (3)
                  
                  
                     Međutim, Uredbom Vijeća (EU) 2015/2265 (2), koja je prethodila Uredbi (EU) 2018/1977, dotična carinska kvota odnosila se na oznaku KN ex 1604 32 00 s oznakom TARIC 20 s proizvodima koji odgovaraju opisu „tvrda riblja ikra, oprana, očišćena od drugih organa i samo soljena ili u salamuri, za preradu nadomjestaka kavijara”.
                  
               
                     (4)
                  
                  
                     Nepodudarnost između dviju uredbi u pogledu odgovarajućih oznaka KN u vezi s istim rednim brojem otežala je prerađivačkoj industriji Unije tumačenje odgovarajućih odredbi i shvaćanje razlike između te dvije oznake KN. Ovaj nedostatak jasnoće doveo je do negativnih posljedica za prerađivačku industriju Unije.
                  
               
                     (5)
                  
                  
                     Primjereno je izmijeniti popis proizvoda obuhvaćenih carinskom kvotom pod rednim brojem 09.2750 kako bi se obuhvatila, na ograničeno razdoblje od jedne godine, i oznaka KN ex 1604 32 00 s oznakom TARIC 20. Usto bi trebalo dodati bilješku koja se odnosi na te oznake KN i oznake TARIC te na razdoblje od 1. siječnja 2019. do 31. prosinca 2019.
                  
               
                     (6)
                  
                  
                     Uredbu (EU) 2018/1977 trebalo bi stoga na odgovarajući način izmijeniti.
                  
               
                     (7)
                  
                  
                     Razdoblje tijekom kojeg se primjenjuju kvote otvorene Uredbom (EU) 2018/1977 traje od 1. siječnja do 31. prosinca 2019. Budući da je potrebno osigurati jednako postupanje prema gospodarskim subjektima te uzimajući u obzir činjenicu da carinska kvota pod rednim brojem 09.2752 još nije iscrpljena, ta bi se uredba trebala primjenjivati retroaktivno s učinkom od 1. siječnja 2019. kako bi se gospodarskim subjektima koji upotrebljavaju tvrdu riblju ikru (gotovi proizvodi) omogućilo da tijekom ograničenog razdoblja bez prekida zadrže korist od povoljne carinske kvote. Stoga bi ova Uredba trebala odmah stupiti na snagu,
                  
               DONIJELO JE OVU UREDBU:
         
            Članak 1.
            Treći redak Priloga Uredbi (EU) 2018/1977 (redni br. 09.2750) mijenja se kako slijedi:
            
                        1.
                     
                     
                        unos u stupcu „Oznaka KN” zamjenjuje se sljedećim:
                        „ex 0305 20 00
                        ex 1604 32 00”;
                     
                  
                        2.
                     
                     
                        unos u stupcu „Oznaka TARIC” zamjenjuje se sljedećim:
                        „35
                        20”;
                     
                  
                        3.
                     
                     
                        u stupcu „Opis” iza riječi „nadomjestaka kavijara” dodaje se sljedeća bilješka:
                        „Za oznaku TARIC 1604320020 ova se carinska kvota primjenjuje od 1. siječnja 2019. do 31. prosinca 2019.”.
                     
                  
         
            Članak 2.
            Ova Uredba stupa na snagu sljedećeg dana od dana objave u Službenom listu Europske unije.
            Primjenjuje se od 1. siječnja 2019.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 18. veljače 2020.
            
               
                  Za Vijeće
               
               
                  Predsjednik
               
               Z. MARIĆ
            
         
         
            (1)  Uredba Vijeća (EU) 2018/1977 od 11. prosinca 2018. o otvaranju autonomnih carinskih kvota Unije za određene proizvode ribarstva za razdoblje od 2019. do 2020. i upravljanju njima (SL L 317, 14.12.2018., str. 2.).
         
            (2)  Uredba Vijeća (EU) 2015/2265 od 7. prosinca 2015. o otvaranju autonomnih carinskih kvota Unije za određene proizvode ribarstva za razdoblje od 2016. do 2018. i upravljanju njima (SL L 322, 8.12.2015., str. 4.).